Fjarðabyggð hefur nú tekið í notkun nýtt ábendingakerfi hér á vefnum sem ætlað er að einfalda samskipti og tryggja góða svörun til íbúa við ábendingum . Fjarðabyggð telur það vera mikilvægan hluta af starfsemi sinni að ábendingar bæjarbúa komist skýrt og skilmerkilega rétta leið og að vel sé haldið utan um þær . Bæjarbúar eru hvattir til að láta vita um skröltandi brunnlok , sködduð umferðarmerki , lausar hellur , yfirfulla ruslastampa , skemmda bekki , óvirka götulýsingu og hvað annað sem tengist þjónustu Fjarðabyggðar . Auðvitað er ennþá opið fyrir móttöku ábendinga í gegnum tölvupóst til einstakra starfsmanna , athugasemdakerfi loftmynda , símtöl og með samtölum við starfsmenn . Þær ábendingar munu verða skráðar í hið nýja ábendingakerfi af starfsmönnum Fjarðabyggðar .